钦定古今图书集成/明伦汇编/闺媛典/第341卷 > 越女
## 钦定古今图书集成/明伦汇编/闺媛典/第341卷 > 越女

按《吴越春秋》：越有处女，出于南林，越王使使聘之，问
以剑戟之术。处女将北见于王，道逢一翁，自称曰：“袁
公问于处女，吾闻子善剑，愿一见之。”女曰：“妾不敢有
所隐，惟公试之。”于是袁公即杖箖箊竹，竹枝上颉桥，
未堕地，女即捷。末袁公则飞上树，变为白猿，遂别去，
见越王。越王问曰：“夫剑之道则如之何。”女曰：“妾生深
林之中，长于无人之野，无道不习，不达诸侯窃好击
之道，诵之不休。妾非受于人也，而忽自有之。”越王曰：
“其道如何？”女曰：“其道甚微而易，其意甚幽而深。道有
门户，亦有阴阳，开门闭户，阴衰阳兴。凡手战之道，内
实精神，外示安仪，见之似好妇，夺之似惧虎，布形候
气，与神俱往，杳之若日，偏如豚兔，追”形逐影，光若彷
彿。呼吸往来，不及法禁。纵横逆顺，直复不闻斯道者，
一人当百，百人当万。王欲试之，其验即见。越王即加
女号，号曰“越女”，乃命五板之堕，长高习之，教军士，当
世无胜越女之剑。